# Sant Antoni de Benaixeve

Sant Antoni de Benaixeve (en xurro San Antón de Benagéber i en castellà i oficialment San Antonio de Benagéber) és un municipi del País Valencià que es troba a la comarca del Camp de Túria. Des de 2024 la denominació en valencià també és oficial.
Fins a 1998 formava part de l'Horta Oest, ja que el seu terme municipal s'integrava al de Paterna. Amb la segregació del 8 d'abril del mateix any passà a formar part de la comarca del Camp de Túria.

## Geografia

El municipi està situat en l'extrem més oriental del territori comarcal del Camp de Túria. Posseïx, per tant, una situació privilegiada degut al fet que el nucli urbà està proper a la capital de la província. L'accés a la població es realitza a través de l'autovia d'Ademús (CV-35).

### Municipis limítrofs

Limita amb Bétera, l'Eliana, la Pobla de Vallbona i Paterna (a la comarca de l'Horta Oest).

### Nuclis de població

* Sant Antoni de Benaixeve
* Urbanització Cumbres de San Antonio
* Urbanització Montesano
* Urbanització Colinas de San Antonio
* Urbanització de Sant Vicent
* Zona del Pla del Pou

## Història

La història de Sant Antoni de Benaixeve és relativament moderna, ja que el municipi va nàixer en la dècada dels quaranta i es va constituir el 5 d'agost de 1957, com una Entitat Local Menor dependent de l'Ajuntament de Paterna.
A l'antic poble de Benaixeve (Serrans), l'any 1932 el Govern de la República espanyola va signar l'acta de començament del Pantà de Benaixeve que obligaria els benaixevers emigrar. La majoria s'instal·laren als dos nous pobles que, durant la dictadura franquista, va crear l'Institut Nacional de Colonització: per una banda Sant Isidre de Benaixeve, al terme municipal de Montcada (l'Horta Nord; i per l'altra, Sant Antoni de Benaixeve, a les partides de Sant Antoni i Pla del Pou, als termes municipals de Paterna, la Pobla de Vallbona i Bétera. Es van confeccionar 75 lots de terreny compostos per a 75 colons.
Després d'un llarg procés d'interessos polítics i econòmics, seguint el corresponent procés de compareixences i aportació d'informes, primer en l'Administració Valenciana i posteriorment en el Consell d'Estat; el 8 d'abril de 1998, es va publicar el decret nº 147/97 en el Diari Oficial de la Generalitat Valenciana pel qual es declarava a Sant Antoni de Benaixeve nou municipi independent.

## Demografia

Evolució demogràfica :
| 1996 | 1998 | 2000 | 2002 | 2004 | 2006 | 2007 |
| 1.416 | 2.142 | 2.719 | 3.150 | 4.021 | 4.702 | 4.985 |

## Economia

Encara que a l'origen va estar basada en la colonització agrícola de les noves terres (secà i regadiu), en l'actualitat, gràcies a la seva proximitat a la capital de la província, predomina el sector serveis al convertir-se en un centre residencial.

## Política i Govern
### Composició de la Corporació Municipal

El Ple de l'Ajuntament està format per 13 regidors. En les eleccions municipals de 26 de maig de 2019 foren elegits 5 regidors d'Agrupación Independiente San Antonio de Benagéber (AISAB), 3 de GuanyemSAB Plataforma Podem Sant Antoni-Compromís (Plataforma-Compromís), 2 del Partit Popular (PP), 1 del Partit Socialista del País Valencià (PSPV-PSOE), 1 de Ciutadans - Partit de la Ciutadania (Cs) i 1 de Vox.
Eleccions municipals de 26 de maig de 2019 - Sant Antoni de Benaixeve :
| Candidatura | Candidatura | Candidatura | Cap de llista | Vots | Vots | Regidors |
| | Agrupación Independiente San Antonio de Benagéber | | Enrique Daniel Santafosta Giner | 1.545 | 39,96% | 5 (+1) |
| | GuanyemSAB Plataforma Podem Sant Antoni - Compromís | | Ramón Orozco Mora | 810 | 19,38% | 3 (-2) |
| | Partit Popular | | Andrea Peiró Abásolo | 537 | 12,85% | 2 (-1) |
| | Partit Socialista del País Valencià-PSOE | | Marta Elena Retamosa López | 430 | 10,29% | 1 |
| | Ciutadans - Partit de la Ciutadania | | Daniel Nieto Sánchis | 376 | 9,00% | 1 (+1) |
| | Vox | | Salvador Barberà Aguilar | 327 | 7,82% | 1 (+1) |
| | Altres candidatures | | | 126 | 3,01% | 0 |
| | Vots en blanc | | | 29 | 0,69% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 4.180 | 100 % | 13 |
| | Vots nuls | Vots nuls | Vots nuls | 16 | 0,38% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 4.196 | 66,02%** | |
| Abstenció | Abstenció | Abstenció | Abstenció | 2.160* | 33,98%** | |
| Total cens electoral | Total cens electoral | Total cens electoral | Total cens electoral | 6.356* | 100 %** | |
| Alcalde: Enrique Daniel Santafosta Giner (AISAB) (15/06/2019) Per majoria absoluta dels vots dels regidors (7 vots: 5 de AISAB, 1 de PSPV i 1 de Cs) |||||||
| Fonts: JEC, JEZ València. M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2023 l'alcaldessa de Sant Antoni de Benaixeve és Eva Tejedor Marí (UCIN).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1995–1999 | Eugenio Cañizares López | PP | 19/07/1997 | -- |
| 1999–2003 | Eugenio Cañizares López | PP | 03/07/1999 | -- |
| 2003–2007 | Eugenio Cañizares López | PP | 14/06/2003 | -- |
| 2007–2011 | Eugenio Cañizares López | PP | 16/06/2007 | -- |
| 2011–2015 | Eugenio Cañizares López | PP | 11/06/2011 | -- |
| 2015–2019 | Enrique Daniel Santafosta Giner | AISAB | 13/06/2015 | -- |
| 2019-2023 | Enrique Daniel Santafosta Giner | AISAB | 15/06/2019 | -- |
| Des de 2023 | Eva Tejedor Marí | UCIN | 17/06/2023 | -- |
| Fonts: Generalitat Valenciana |||||

## Festes i celebracions

* Falles. Se celebren del 12 al 19 de març.
* Festa de la Segregació. El 8 d'abril se celebra el dia de la segregació en la qual es va constituir com independent de Paterna.
* Festes Patronals. En honor de Sant Isidre se celebra la festa el 15 de maig.
* Festes Majors. En honor de Sant Roc se celebren durant la segona i tercera setmanes d'agost.

## Notes

* ↑ També participaren a les eleccions de 2019: Contigo Somos Democracia (Contigo) (126 vots, 3,01%).
* ↑ AISAB són del sigles d'«Agrupación Independiente de San Antonio de Benagéber»

## Referències

* ↑ «Nom dels municipis valencians» (en català). Acadèmia Valenciana de la Llengua. [Consulta: 6 novembre 2024].
* ↑ Redacció. «Sant Antoni de Benaixeve aprova el seu nom en valencià», 25-09-2024. [Consulta: 8 novembre 2024].
* ↑ David, Laguía «El independiente Santafosta podrá gobernar con mayoría en San Antonio de Benagéber». Levante-EMV, 16-06-2019.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.514 [Consulta: 29 abril 2020].
* ↑ Junta Electoral de la Zona de València «Edicto de la Junta Electoral de Zona de Valencia sobre candidaturas proclamadas para las Elecciones Locales 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 114 [Consulta: 16 juny 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 6 maig 2020].
* ↑ Ara. «Eleccions municipals 2019. Resultats a Sant Antoni de Benaixeve», 26-05-2019. [Consulta: 6 maig 2020].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. San Antonio de Benagéber. Històric de Govern Local». Portal d'informació ARGOS. [Consulta: 1r setembre 2015].

## Enllaços externs

* Ajuntament de Sant Antoni de Benaixeve
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..